รัฐบาลไทย-ข่าวทำเนียบรัฐบาล-"ยุทธการพิทักษ์ขอนแก่น" ผู้ว่าฯ ขอนแก่น จัดชุดปฏิบัติการพิเศษฝ่ายปกครองร่วมกับตำรวจ ลงตรวจพื้นที่แหล่งมั่วสุมยาเสพติดในพื้นที่อำเภอเมืองขอนแก่น พบผู้เสพ 3 ราย
วันพฤหัสบดีที่ 8 กุมภาพันธ์ 2567
08/02/2567
"ยุทธการพิทักษ์ขอนแก่น" ผู้ว่าฯ ขอนแก่น จัดชุดปฏิบัติการพิเศษฝ่ายปกครองร่วมกับตํารวจ ลงตรวจพื้นที่แหล่งมั่วสุมยาเสพติดในพื้นที่อําเภอเมืองขอนแก่น พบผู้เสพ 3 ราย
"ยุทธการพิทักษ์ขอนแก่น" ผู้ว่าฯ ขอนแก่น จัดชุดปฏิบัติการพิเศษฝ่ายปกครองร่วมกับตํารวจ ลงตรวจพื้นที่แหล่งมั่วสุมยาเสพติดในพื้นที่อําเภอเมืองขอนแก่น พบผู้เสพ 3 ราย เน้นย้ํา ดําเนินการปราบปรามอย่างต่อเนื่อง พร้อมขยายผลเครือข่ายยาเสพติด เพื่อจัดระเบียบสังคม
"ยุทธการพิทักษ์ขอนแก่น" ผู้ว่าฯ ขอนแก่น จัดชุดปฏิบัติการพิเศษฝ่ายปกครองร่วมกับตํารวจ ลงตรวจพื้นที่แหล่งมั่วสุมยาเสพติดในพื้นที่อําเภอเมืองขอนแก่น พบผู้เสพ 3 ราย เน้นย้ํา ดําเนินการปราบปรามอย่างต่อเนื่อง พร้อมขยายผลเครือข่ายยาเสพติด เพื่อจัดระเบียบสังคมและเสริมสร้างความผาสุกในสังคมไทย
วันนี้ (8 ก.พ. 67) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้นํานโยบายนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ในการจัดระเบียบสังคมและปราบปรามผู้มีอิทธิพล การแก้ไขปัญหาหนี้นอกระบบ สร้างความมั่นคงให้กับประชาชนคนไทย ด้วยการบูรณาการร่วมกันปฏิบัติการตามแผนระดมกวาดล้างอาชญากรรม พร้อมทั้งมีข้อสั่งการและเน้นย้ําให้ทุกจังหวัดยกระดับการดําเนินการกวาดล้างสิ่งผิดกฎหมายที่ก่อให้เกิดความไม่สงบในบ้านเมือง ขับเคลื่อนตามพันธกิจของกระทรวงมหาดไทยในการ “บําบัดทุกข์ บํารุงสุข” ให้กับพี่น้องประชาชน เพื่อเสริมสร้างความผาสุกในสังคมไทย ส่งผลให้พี่น้องประชาชนสามารถดําเนินชีวิตได้อย่างเป็นปกติสุข
นายไกรสร กองฉลาด ผู้ว่าราชการจังหวัดขอนแก่น กล่าวว่า ฝ่ายปกครองจังหวัดขอนแก่นได้บูรณาการตํารวจในพื้นที่ ภายใต้ "ยุทธการพิทักษ์ขอนแก่น" ร่วมลงพื้นที่ตรวจสอบค้นหาสถานที่มั่วสุมเสพยาเสพติด ในพื้นที่ตําบลในเมือง อําเภอเมืองขอนแก่น นําโดยนายประจวบ รักแพทย์ ปลัดจังหวัดขอนแก่น นายชินกร แก่นคง นายอําเภอเมืองขอนแก่น พร้อมด้วยเจ้าพนักงานปกครอง เจ้าหน้าที่ตํารวจ สภ. เมืองขอนแก่น ร่วมลงพื้นที่ ซึ่งจากปฏิบัติการครั้งนี้สามารถจับกุมผู้เสพยาเสพติด จํานวน 3 ราย ได้แก่ 1) นายจักรพันธ์ อายุ 42 ปี 2) นายวัสดี อายุ 48 ปี และ 3) นายอัครินทร์ อายุ 47 ปี โดยเจ้าหน้าที่ได้ใช้ชุดตรวจหาสารเสพติดในปัสสาวะ พบผลเป็นบวกทั้ง 3 ราย โดยได้แจ้งข้อกล่าวหาเสพยาเสพติดให้โทษประเภท 2 (เมทแอมเฟตามีน) ก่อนส่งพนักงานสอบสวนเพื่อดําเนินคดีตามกฎหมายและให้การช่วยเหลือตามกระบวนการฟื้นฟูสภาพทางสังคมต่อไป
"ตนได้กําชับเจ้าหน้าที่ฝ่ายปกครอง บูรณาการเจ้าหน้าที่ตํารวจ สภ.เมืองขอนแก่น ทําการขยายผลในทางลับ เพื่อค้นหาเครือข่ายยาเสพติดทั้งรายใหญ่และรายย่อยมาดําเนินคดีให้ได้ เพื่อปราบปรามยาเสพติดให้หมดไปจากพื้นที่จังหวัดขอนแก่น รวมถึงดูแลความปลอดภัยของประชาชนจากแก๊งค้ายาเสพติด กลุ่มที่มั่วสุมยาเสพติด เพราะทางเจ้าหน้าที่มีเบาะแสประเด็นการบังคับให้ขายยาเสพติด และประเด็นการทําร้ายร่างกายเด็กผู้หญิง ซึ่งพนักงานสอบสวนจะเรียกให้ผู้เสียหายและผู้ที่เกี่ยวข้องมาทําการสืบสวนสอบสวน เพื่อดําเนินการตามกฎหมายกับผู้กระทําผิดให้เร็วที่สุด" นายไกรสรฯ กล่าวเพิ่มเติม
นายไกรสร กองฉลาด ผู้ว่าราชการจังหวัดขอนแก่น กล่าวในช่วงท้ายว่า จังหวัดขอนแก่นมุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองทุกประเภท จึงขอให้พี่น้องประชาชนเชื่อมั่นในการปฏิบัติงานของเจ้าหน้าที่ ทั้งฝ่ายปกครอง เจ้าหน้าที่ตํารวจ และหน่วยงานที่เกี่ยวข้องทุกภาคส่วน พร้อมเชิญชวนพี่น้องประชาชนทุกคนช่วยกันระแวดระวังบ้านเมืองของเรา ช่วยกันเป็นหูเป็นตา ให้เจ้าหน้าที่ฝ่ายความมั่นคงด้วย หากพบเห็นเบาะแสการกระทําผิดทุกรูปแบบ สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง และข้อมูลส่วนบุคคลของผู้เเจ้งเบาะเเสจะถูกคุ้มครองและปกปิดเป็นความลับ ป้องกันไม่ให้พลเมืองดีต้องได้รับภัยจากการเเจ้งเบาะเเสดังกล่าว
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood